Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 78

1. A diákok rajzos órarendet készítenek, amelyben minden egyes tantárgyat egy szimbólum jelenít meg. Megkérdezik egymástól, hogy melyik szimbólum melyik tárgyra vonatkozik (csoportmunka). 2. Angolul írják le az órarendjüket. Megkérdezik egymástól, mikor milyen órájuk van./Elmondják, milyen órájuk van valamelyik nap, és a párjuk kitalálja, melyik napról van szó (páros munka). 3. Olyan tárgyakat helyeznek el az előző téma szavaiból, amelyek az iskolához kapcsolhatók, és emlékezetből megpróbálják visszaidézni azokat (csoportmunka). 4. Párban dolgoznak. Az egyik diák becsukja a szemét. Emlékezetből mondja el a másiknak, hogy mi van a teremben (pl. There are four windows). A másik diák helyesel, vagy kijavítja a társát. Esetleg segítő kérdéseket is feltehet (pl. How many chairs are there in the classroom?).

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes